**Ministru kabineta noteikumu projekta**

**"Grozījums Ministru kabineta 2008. gada 2. jūnija noteikumos Nr. 396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana""" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Noteikumu projekts "Grozījums Ministru kabineta 2008. gada 2. jūnija noteikumos Nr. 396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana""" (turpmāk – noteikumu projekts) sagatavots, lai nodrošinātu darbības programmas "Cilvēkresursi un nodarbinātība" papildinājumā (turpmāk – DPP) Valsts kancelejas kā Eiropas Savienības fondu atbildīgās iestādes (turpmāk – Valsts kanceleja) administrētajās apakšaktivitātēs noteiktā finansējuma pilnīgu apguvi, pārdalot 1.5.2.2.3. apakšaktivitātē "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 1.5.2.2.3. apakšaktivitāte) un 1.5.2.2.2. apakšaktivitātē "Nevalstisko organizāciju administratīvās kapacitātes stiprināšana " (turpmāk – 1.5.2.2.2. apakšaktivitāte) izveidojušos finansējuma atlikumu Valsts kancelejas administrētās 1.5.2.2.1. apakšaktivitātes "Sociālo partneru administratīvās kapacitātes stiprināšana" (turpmāk – 1.5.2.2.1. apakšaktivitāte) projektu īstenošanai |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.5.2.2.1. apakšaktivitātē "Sociālo partneru administratīvās kapacitātes stiprināšana" (turpmāk – 1.5.2.2.1. apakšaktivitāte) tiek īstenoti divi ierobežotas projektu atlases projekti, kuros kā finansējuma saņēmēji ir noteikti Latvijas Brīvo arodbiedrību savienība (turpmāk – LBAS) un Latvijas Darba devēju konfederācija (turpmāk – LDDK). 1.5.2.2.1. apakšaktivitātes īstenošanas periods ir noteikts līdz 2015. gada 30. jūnijam.Latvijas sociālajiem partneriem – LDDK un LBAS ir plānots īstenot vairākus pasākumus Latvijas prezidentūras Eiropas Savienības Padomē mērķu sasniegšanai. Tā kā LDDK un LBAS šobrīd īsteno ierobežotas atlases projektus 1.5.2.2.1. apakš­aktivitātē, Valsts kanceleja sadarbībā ar Latvijas prezidentūras Eiropas Savienības Padomē sekretariātu, sociālajiem partneriem un Sabiedrības integrācijas fondu kā Eiropas Savienības fondu sadarbības iestādi ir izvērtējusi iespēju daļu no Latvijas prezidentūras Eiropas Savienības Padomē rīkotajiem pasākumiem īstenot sadarbībā ar LDDK un LBAS. Finanšu ministrijā kā Eiropas Savienības fondu vadošajā iestādē ir iesniegta informācija un indikatīvais finansiālais aprēķins par plānotajiem pasākumiem, kuri iekļaujami LDDK un LBAS īstenotajos projektos un līdz ar to finansējami no Eiropas Sociālā fonda līdzekļiem.Plānotie pasākumi – Sociālo partneru forums "Sociālā dialoga loma ekonomiskās izaugsmes un kvalitatīvu darbavietu nodrošināšanā", Starptautiska konference "Uzņēmējdarbība reģionos Eiropas Savienības konkurētspējas stiprināšanai", Starptautiska konference "Arodbiedrību loma ilgtspējīgas izaugsmes un cienīgu darbavietu izveidē", Baltijas valstu arodbiedrību jauniešu forums "Baltijas arodbiedrību jauniešu līdzdalības stiprināšana lēmumu pieņemšanā Eiropas un nacionālā līmenī", kā arī administratīvās kapacitātes celšanas pasākumu kopums "Ekspertīze Latvijas prezidentūras Eiropas Savienības Padomē 2015. gadā jautājumos". Sociālo partneru pasākumi Latvijas prezidentūras Eiropas Padomē ietvaros ilgtermiņā veicinās Latvijas sociālo partneru iesaisti Eiropas aktivitātēs, Eiropas Savienības tiesību un politikas dokumentu tapšanā, uzlabos sociālo partneru eiropeisko domāšanu un apziņu, kā arī sekmēs dialogu un sadarbību ar publiskās pārvaldes iestādēm. Pasākumi sniegs ieguldījumu Latvijas publiskās pārvaldes informētības un izpratnes līmeņa paaugstināšanai par sociālā dialoga jautājumiem, iepazīstoties ar ES dalībvalstu labās prakses piemēriem. Kopumā visi pasākumi sniegs ieguldījumu sociālā dialoga attīstībā ES kopumā un atsevišķi tās dalībvalstīs, aktualizējot sociālo partneru ieguldījumu uzņēmējdarbības attīstībai, nodarbinātības un konkurētspējas sekmēšanai.Noteikumu projekts paredz izdarīt grozījumu Ministru kabineta 2008. gada 2. jūnija noteikumos Nr.396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana"", palielinot kopējās attiecināmās izmaksas no 3 183 739 *euro* uz 3 372 557 *euro*, kā arī attiecīgi mainot Eiropas Sociālā fonda finansējumu no 2 706 177 *euro* uz 2 894 995 *euro* un precizējot Eiropas Sociālā fonda procentu likmi no 85 % uz 85,84 % un valsts budžeta finansējuma likmi no 15 % uz 14,16 %. DPP noteiktā 1.5.2. pasākumu "Cilvēkresursu kapacitātes stiprināšana" Eiropas Sociālā fonda, valsts budžeta un privātā finansējuma procentuālās likmes paliek nemainīgas |
|  3. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
|  4. | Cita informācija | Nav |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projektā ir iekļautas normas, kas attiecas uz ES fondu finansējuma saņēmējiem |
| 2. | Tiesiskā regulējuma ietekme uz tautsaimniecību un administratīvo slogu | Finansējuma saņēmēja administratīvais slogs – informācijas sniegšana. LDDK un LBAS ir jāveic grozījumi projektos, lai iekļautu papildus finansējumu |
| 3. | Administratīvo izmaksu monetārs novērtējums | C = (f x l) x (n x b);f=5.83 EUR (projekta vadītāja stundas samaksas likme);l=25 h (laika patēriņš projekta grozījumu sagatavošanai;n=2 (projekta grozījumi jāveic LDDK un LBAS projektos);b=1 (projekta grozījumi jāveic vienu reizi);C=5,83 x 25 x 2 x 1=291,50 EUR |
| 4. | Cita informācija | Nav |
| Anotācijas III sadaļa – projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nepieciešams veikt grozījumu DPP (apstiprināts ar Ministru kabineta 2008. gada 9. aprīļa rīkojumu Nr. 197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.2.2.1., 1.5.2.2.2. un 1.5.2.2.3. apakšaktivitātes finansējumu. Noteikumu projekts izskatāms Ministru kabinetā vienlaicīgi ar grozījumu DPP un grozījumu Ministru kabineta 2008. gada 25. novembra noteikumos Nr. 963 "Noteikumiem par darbības programmas "Cilvēkresursi un nodarbinātība" papildinājuma 1.5.2.2.2. apakšaktivitāti "Nevalstisko organizāciju administratīvās kapacitātes stiprināšana"" |
|  2. | Cita informācija | Nav |
| Anotācijas V, VI, un VII sadaļa – projekts šīs jomas neskar |

Ministru prezidente Laimdota Straujuma

Vizē:

Valsts kancelejas direktore Elita Dreimane

2014.04.16. 16:55

821

Garkalne 67082950

Maruta.garkalne@mk.gov.lv